Jaakko Salonoja

Jaakko Salonoja (19. helmikuuta 1933 Viipuri – 28. maaliskuuta 2020 Salo) oli suomalainen radiojuontaja, joka toimi Yleisradion Radio 1:n viihdeohjelmien päällikkönä 1980–1993. Salonoja toimi juontajana Puhelinlangat laulaa -ohjelmassa, myös eläkkeelle jäätyään.

Salonoja kirjoitti ylioppilaaksi Joensuun lyseosta ja valmistui ekonomiksi 1965. Hänen työpaikkojaan olivat Stockmann, Amer-Tupakka, Erva-Latvala ja Rettig. Salonojalle myönnettiin Pro Carelia -ansiomerkki vuonna 2001.

Salonoja toimi juontajana useissa tilaisuuksissa, kuten jatkosodan (1941–1944) aikaisia asemiesiltoja muistuttaneilla kiertueilla 2002–2005.

Lähteet 

Suomalaiset radiotoimittajat
Vuonna 1933 syntyneet
Vuonna 2020 kuolleet